Música al Port comença amb Melodies dels carrers d'antany, un concert de l'Orquestra Simfònica de la Lira Saguntina
27 de juny 2024

![](/media/v41jx3t0/_a911318_c.jpg?width=850&height=566.6666666666666)

Fotografia d'arxiu

La programació del festival Música al Port 2024 comença amb Melodies dels carrers d'antany, un concert de l'Orquestra Simfònica de la Lira Saguntina que es podrà gaudir el divendres 28 de juny a les 23 hores als jardins del Centre Cívic Antic Sanatori. Es tracta d'un esdeveniment musical gratuït que forma part de la programació estival de la regidoria de Cultura i està destinat a tots els públics.

Amb el concert Melodies dels carrers d'antany, l'Orquestra Simfònica de la Lira Saguntina, dirigida per Ramón Zacarías Cerdá, proposa un viatge musical a través d'obres espanyoles dels segles XIX i XX: melodies conegudes, pasdobles, sarsueles... En definitiva, música que ressonava en les festes d'antany.

Amb relació a esta actuació musical amb la qual comença el festival Música al Port 2024, la regidora de Cultura, Ana María Quesada, ha manifestat: **«Este divendres arriba una de les cites més esperades de l'estiu amb un concert que segur que ens recordarà moltes revetles i molts balls».**

Concretament, el concert és compon de les següents peces: _Homenaje a Sagunto_, de Joaquín Rodrigo; _Pasodoble del Gato Montés_, de Manuel Penella; _Serenata Española de la Impresiones de España_, de Joaquín Malats; _Introducción y polka de las calles de La gran vía_, de Pio Estanislao Federico y Joaquín Valverde; _Preludio de Agua, Azucarillos y Aguardiente_, de Pio Estanislao Federico; _Pasodoble La Calesera_, de Francisco Alonso; _Intermedio de La leyenda del beso_, de Reveniaro Soutullo y Juan Bautista Vert; _Suspiros de España_, de Antonio Álvarez;  _El Candil, danza extremeña_, de Miguel del Barco; e _Intermedio de La boda de Luis Alonso_, de Gerónimo Giménez.

*   [](http://www.facebook.com/sharer.php?u=https://aytosagunto.es/va/actualitat/musica-al-port-comenca-amb-melodies-dels-carrers-d-antany-un-concert-de-l-orquestra-simfonica-de-la-lira-saguntina/ "Facebook")
*   [](http://twitter.com/share?url=https://aytosagunto.es/va/actualitat/musica-al-port-comenca-amb-melodies-dels-carrers-d-antany-un-concert-de-l-orquestra-simfonica-de-la-lira-saguntina/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musica-al-port-comenca-amb-melodies-dels-carrers-d-antany-un-concert-de-l-orquestra-simfonica-de-la-lira-saguntina/ "Linked In")
*   [](mailto:?body=https://aytosagunto.es/va/actualitat/musica-al-port-comenca-amb-melodies-dels-carrers-d-antany-un-concert-de-l-orquestra-simfonica-de-la-lira-saguntina/)